open-index/open-wikipedia-markdown huggingface dataset:
Iivar Kemppinen

**Iivar Kemppinen** (26. elokuuta 1908 Ilmee – 13. joulukuuta 1978 Helsinki) oli opettaja ja kansanrunouden ja -kulttuurin tutkija, joka sai professorin arvonimen. 

## Henkilöhistoria
Iivar Kemppisen vanhemmat olivat maanviljelijä Juho Kemppinen ja Riitta Kemppinen ja puoliso vuodesta 1930 Helvi Pauliina Virtanen. Kemppinen tuli ylioppilaaksi 1944 ja valmistui filosofian kandidaatiksi 1946 ja lisensiaatiksi 1954, jolloin hän myös väitteli filosofian tohtoriksi. Opettajan tutkinnon Kemppinen suoritti Sortavalan seminaarissa jo ennen ylioppilaaksi tuloaan. Kemppinen toimi kansakoulunopettajana Pyhtäällä 1932–1936, Säkkijärvellä 1937–1938, Lappeenrannassa 1938–1945 ja Helsingissä vuodesta 1945.  Lapinlahden koulun johtajana Helsingissä hän toimi 1965–1972. Kemppinen oli Helsingin yliopiston suomalaisen ja vertailevan muinaisrunouden tutkimuksen dosentti vuodesta 1972. Kansankulttuurin tutkijana Kemppinen paneutui erityisesti karjalaiseen kansankulttuuriin.

## Julkaisuja
* *Sulhonsa kylvettäjä: vertaileva kansanrunoudentutkimus*, 1946
* *Lady Isabel and the False Knight*, 1954 (väitöskirja)
* *Suomalaisten muinaisrunojen Pohjola*, 1956
* *Lunastettavan neidon balladi*, 1957
* *Johdatus muinaissuomalaiseen mytologiaan: vertaileva tutkimus*, 1957
* *Suomalaisten muinaisrunojen dioskurit*, 1957
* *Suomalaisten muinaisrunojen kosmogonia*, 1957
* *Suomalaisten muinaisrunojen ylösnousemususko*, 1957
* *Suomalainen mytologia*, 1960
* *Keskikarjalaiset talonpoikaishäät: käsikirjoitus televisiosovitusta varten*, 1963
* *Pähkinäsaaren rauhan raja Ilmeellä*, 1964
* *[[Arhippa Perttunen|Arhippa Perttusen]] runot: Arhippa Perttusen esittelyn ja selitykset*, 1965
* *Haudantakainen elämä: karjalaisen muinaisuskon ja vertailevan uskontotieteen valossa*, 1967
* *Kalevalainen perinne*, 1969, julkaisussa *Itä-Suomi on erilainen*, ss. 50–60 
* *Sortavalan seminaarin historia*, 1969
* *Itä-Suomen seminaari 1945–1970: Juhlajulkaisu*, 1970, J. N. Mikkola, Antti Henttonen, Iivar Kemppinen, Toivo Sivonen
* *Hiitolan kylähistoria*, 1972, IIvar Kemppinen, Tauno Pohjolainen
* *Valamo: historiaa ja kuvia Laatokan luostarisaarelta*, 1973
* *Kadonnut Karjala: karjalaisen talonpoikaiskulttuurin pääpiirteet*, 1977

## Lähteet
Descendants 3

**Descendants 3** on vuonna 2019 julkaistu nuorille suunnattu musiikkipitoinen fantasiaelokuva, joka on jatko-osa elokuville *[[Descendants]]* ja *[[Descendants 2]]* ja Descendants-trilogian viimeinen osa. Elokuvan on ohjannut Kenny Ortega. Elokuva julkaistiin Disney Channel -elokuvana 2. elokuuta 2019. Elokuvan pääosissa jatkavat Dove Cameron, Cameron Boyce, Sofia Carson, Booboo Stewart ja Mitchell Hope.

## Aiheesta muualla
*
Krasimira Bogdanova

**Krasimira Bogdanova** (, 5. kesäkuuta 1949 – 10. maaliskuuta 1992) oli bulgarialainen koripalloilija ja olympiamitalisti.

Bogdanova saavutti Bulgarian naisten maajoukkueessa olympiahopeaa Moskovassa 1980, olympiapronssia Montréalissa 1976, EM-hopeaa Bulgariassa 1972 ja EM-pronssia Ranskassa 1976. Hän kuului Bulgarian kokoonpanoon myös vuosien 1970 ja 1974 EM-kilpailuissa.

## Lähteet
* Krasimira Bogdanova Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive 
*
Faucon

**Faucon** on kunta eteläisessä Ranskassa Vauclusen departementissa Provence-Alpes-Côte d’Azurin alueella. Se sijaitsee noin 33 kilometriä Carpentrasin kaupungista koilliseen.

Faucon on pieni kukkulalle keskiajalla rakennettu linnoitettu kylä. 1100- ja 1200-luvuilla se kuului Toulousen kreivien hallintaan. Vuonna 1274 Faucon liitettiin osana Comtat Venaissinia paavin Kirkkovaltioon. Nykyään kylä elää pääasiassa viininviljelyllä. Se kuuluu Côtes-du-Rhône -viinintuotantoalueeseen, ja sen viineillä on Puyméras (AOC) -laatuluokitus.

## Lähteet

## Aiheesta muualla
Krasimira Gjurova

**Krasimira Gjurova** (, 26. lokakuuta 1953 Sofia – 30. maaliskuuta 2011 Sofia) oli bulgarialainen koripalloilija ja olympiamitalisti.

Gjurova voitti Bulgarian naisten maajoukkueessa olympiapronssia Montréalissa 1976. Hän kuului Bulgarian kokoonpanoon myös Puolan EM-kilpailuissa 1978.

Gjurova kuoli sairasteltuaan 57-vuotiaana 30. maaliskuuta 2011.

## Lähteet
* Krasimira Gyurova Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive 
*
PFK Arda Kărdžali

**Profesionalei Futbolei Klub Arda Kărdžali** () on bulgarialainen jalkapalloseura Kărdžalin kaupungista. Seura pelaa kaudella 2021–22 Bulgarian korkeimmalla sarjatasolla A PFG:ssä.

## Lähteet
Bastardi (kirjaintyyli)

**Bastardi** (myös **Bastarda**) on kirjaintyyli tai kirjainlaji, joka kuuluu goottilaisiin kirjaintyyppeihin. Bastardi kehittyi kirjurien kansliakirjoitukseen perustuvasta kalligrafisesta goottilaisesta kirjaintyylistä, ja siitä tuli etenkin Ranskassa suosittu kansankielisen kirjallisuuden standardikirjaintyyppi. Bastardista eriytyi Saksassa schwabach, joka muotoiltiin 1480-luvun alussa. 

Bastardi on tekstuuran ja rotundan välimuoto, jonka pienaakkoset ovat melko leveitä ja pyöreämuotoisia. Niillä on myös matala x-korkeus. Suuraakkoset ovat hyvin leveät.

## Lähteet
On elämä laulu

**On elämä laulu** on Katri Helenan albumi, joka julkaistiin vuonna 1986. Kaikkien kappaleiden sovitukset on tehnyt Esa Nieminen, joka toimi myös levyn tuottajana.

## Kappaleet

### A-puoli
#
#
#
#
#
#

### B-puoli
#
#
#
#
#
#

## Muusikoita
*Peter Lerche – kitarat (1, 3)

## Lähteet
Badr-järjestö

**Badr-järjestö** (arab. منظمة بدر‎ Munaẓẓama Badr) on irakilainen puolue, jonka johtajana toimii Hadi Al-Amiri. Puolue tunnettiin aikaisemmin nimellä  Badr-prikaati. Badr-prikaati toimi Saddam Husseinin aikana SCIRI:n aseellisena siipenä, joka oli perustettu 1982. Vuonna 2003 käydyn Irakin sodan jälkeen enemmistö Badr-prikaatin taistelijoista on liittynyt Irakin armeijaan ja poliisivoimiin. Poliittisesti Badr-prikaatia ja SCIRI:tä on pidetty yhtenä poliittisena ryhmänä vuoden 2003 jälkeen, mutta ovat epävirallisesti eronneet ja Badr-järjestö on nyt virallisesti irakilainen puolue.

## Historia
### SCIRI
Badr-Järjestö perustettiin Iranissa vuonna 1982 Irakin ylimmän islamilaisen neuvoston aseelliseksi siiveksi. Se toimi Iranissa kaksi vuosikymmentä Saddam Husseinin hallinnon aikana ja oli iranilaisten johtama ja aseistama. Järjestö koostui useasta tuhannesta maanpaossa olevasta irakilaisesta, jotka taistelivat Iranin joukkojen rinnalla Irakin-Iranin sodan aikana.

He palasivat lyhyesti Irakiin vuonna 1991 kun osallistuivat Persianlahden sodan jälkeen tapahtuneeseen irakilaisten kansannousuun Saddam Husseinin hallintoa vastaan, keskittyen shiiojen pyhiin kaupunkeihin Najafiin ja Karbalaan. He perääntyivät takaisin Iraniin irakilaisten kansannousun kukistuttua.

Vuonna 1995 kurdien sisällissodan aikana Iran komensi 5 000 Badr-sotilasta Irakin Kurdistaniin.

### Irakin sodan jälkeen
Badr-prikaati tuli tunnetuksi vuoden 2014 taistelusta ISIS:tä vastaan Irakissa, johon he osallistuivat osana Kansan mobilisointiyksiköitä.

Helmikuussa 2019 Badr-järjestöstä irtaantui omaksi organisaatiokseen Patriotic Badr Movement -järjestö.

## Lähteet
Tekstuura

**Tekstuura** on kirjaintyyli tai kirjainlaji, joka kuuluu goottilaisiin kirjaintyyppeihin. Kirkollisten kirjojen kirjaimeksi omaksuttiin 1400-luvulla suuri, jäykkä ja kapea goottilainen kirjain, *lettre de forme*, jota alettiin Saksassa kutsua tekstuuraksi, koska sillä ladottu sivu antoi vaikutelman kankaasta tai kudoksesta.

Tekstuura syntyi Ranskassa 1200-luvulla, ja se otettiin laajalti käyttöön myös Englannissa ja Saksassa. Tekstuuran pienaakkoset ovat kapeita, ja niissä on pystysuuntaiset päätteet, melko suuri x-korkeus ja pienet pidennykset. Pienaakkosten viivojen päät ovat yleensä timantinmuotoiset. Tekstuuran suuraakkoset ovat leveitä ja kaksoisviivoineen muodoltaan hyvin mutkikkaita.

## Lähteet
* Rantala, Risto (toim.): Perustieto. Akateemisen tietosanakirja. Otava 1993. 

### Viitteet

## Aiheesta muualla
Schwabach (kirjaintyyli)

**Schwabach** on kirjaintyyli tai kirjainlaji, joka kuuluu goottilaisiin kirjaintyyppeihin. Saksassa goottilaisesta bastardista eriytyi pienikokoinen schwabach, joka muotoiltiin 1480-luvun alussa. Schwabachista tuli myöhemmin Lutherin reformaatiopamflettien kirjaintyyppi. Schwabachin suosio väheni 1500-luvun lopussa, kun sen syrjäytti jäykempi ja hieman kookkaampi fraktuura.

## Lähteet

## Aiheesta muualla
Summa (albumi)

**Summa** on Saran 28. syyskuuta 2018 julkaistu kahdeksas albumi. 
## Kappaleet
# 
# 
# 
# 
# 
# 
# 
# 
# 

## Arvostelut
* Inferno: 
* Kaaoszine: 9/10
* Soundi: 

## Lähteet

## Aiheesta muualla
* Summa Discogsissa
Snežana Mihailova

**Snežana Mihailova** (, s. 29. tammikuuta 1954 Trjavna) on bulgarialainen kilpauransa päättänyt koripalloilija ja olympiamitalisti.

Mihailova saavutti Bulgarian naisten maajoukkueessa olympiahopeaa Moskovassa 1980, olympiapronssia Montréalissa 1976, ja EM-pronssia Ranskassa 1976. Hän kuului Bulgarian kokoonpanoon myös vuosien 1974, 1978 ja 1981 EM-kilpailuissa.

## Lähteet
* Snezhana Mikhaylova Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive 
*
Pelkoa ja inhoa nappulaliigassa

**Pelkoa ja inhoa nappulaliigassa** (engl. *Kicking & Screaming*) on Jesse Dylanin ohjaama ja Dan Schneiderin käsikirjoittama komediaelokuva vuodelta 2005. Elokuvan päärooleissa ovat Will Ferrell, Robert Duvall, Mike Ditka, Kate Walsh sekä Josh Hutcherson. Sen ensi-ilta oli 13. toukokuuta 2005. Elokuva kertoo Phil Westonin valmentamasta Tigers-jalkapallojoukkueesta, joka voittaa nappulaliigan mestaruuden.

## Lähteet
Mollans-sur-Ouvèze

**Mollans-sur-Ouvèze** on kunta eteläisessä Ranskassa Drômen departementissa Auvergne-Rhône-Alpesin alueella. Se sijaitsee Ouvèzejoen varrella noin 21 kilometriä Nyonsin kaupungista kaakkoon.

Mollans-sur-Ouvèze on 1100-luvulla rakennettu kylä, ja se linnoitettiin 1200-luvulla. Osa kylän muureista on yhä jäljellä. Vuonna 1293 vallan kylässä sai Albert de Medici, jonka perheellä oli myöhemmin merkittävä rooli Ranskassa. Myöhemmin herruus jaettiin kahteen osaan, ylälinnaan ja alalinnaan. Ylälinna hallitsee edelleen kaupungin näkymää.

Mollans-sur-Ouvèzessä oli vanhan hallinnon aikana Vaisonin piispan istuin Dauphinéssa. Kylän ensimmäinen julkinen suihkulähde on vuosina 1713-1714 rakennettu delfiinisuihkulähde, sekä siihen liittyvä puoliympyrän muotoinen pesuhuone.

## Aiheesta muualla

## Lähteet
Dimităr Dobrev

**Dimităr Dimitrov Dobrev** (, 14. huhtikuuta 1931 Ezertše – maalis-/huhtikuu 2019) oli bulgarialainen kreikkalais-roomalaisen tyylin painija ja olympiavoittaja.

78–79 kilogramman painoluokissa kilpaillut Dobrev voitti olympiakultaa Roomassa 1960, jolloin hänestä tuli maansa ensimmäinen kreikkalais-roomalaisen painityylin olympiavoittaja, ja olympiahopeaa Melbournessa 1956, missä hän muun muassa voitti suomalaisen Viljo Punkarin. Dobrev osallistui myös neljiin MM-kilpailuihin ollen vuonna 1955 viides, vuosina 1958 ja 1962 neljäs ja vuonna 1963 kuudes.

Dobrev valittiin olympiavoittovuonnaan Bulgarian vuoden urheilijaksi. Ennen painiuraansa hän harrasti voimistelua ja ryhtyi painin jälkeen matemaatikoksi. Hänen kuolemastaan 87-vuotiaana uutisoitiin 1. huhtikuuta 2019.

## Lähteet
* Dobrev, Dimitar (BUL) International Wrestling Database 
* Dimitar Dobrev Bio, Stats, and Results Olympics at Sports-Reference.com 

### Viitteet

## Aiheesta muualla
*
Hélène Grimaud

**Hélène Grimaud** (s. 7. marraskuuta 1969 Aix-en-Provence, Ranska) on ranskalainen pianisti.

## Ura
Grimaud aloitti pianonsoiton kuusivuotiaana. Musiikilliset opintonsa hän aloitti Pariisin konservatoriossa kolmetoistavuotiaana. Grimaudin ensimmäinen albumi, *Chopin: Ballade No. 1; Liszt: Après une lecture de Dante; Schumann: Piano Sonata No. 1* julkaistiin 1987. Niin ikään 1987 Grimaud konsertoi ensimmäisen kerran Orchestre de Parisin kanssa. Sittemmin hän on esiintynyt konserttisaleissa ympäri maailman, kuten New Yorkin filharmonikkojen kanssa 1999. Grimaudilta on julkaistu useita albumeja, vuodesta 2002 alkaen hänen levy-yhtiönsä on ollut Deutsche Grammophon.

Grimaudin repertoaari ulottuu Bachista 1900-luvun suuriin säveltäjiin. Erityisen hyvin hän on menestynyt Brahmsin musiikin tulkitsijana.

Grimaud on työskennellyt myös kirjailijana. Häneltä on julkaistu teokset *Variations sauvages* (2003), *Leçons particulières* (2005) ja *Retour à Salem* (2013).

## Diskografia
*Chopin: Ballade No. 1; Liszt: Après une lecture de Dante; Schumann: Piano Sonata No. 1 (1987)
*Schumann: Kreisleriana; Brahms: Piano Sonata No. 2 (1989)
*Rachmaninoff: Sonata No. 2; Etudes-Tableaux, Op. 33 (1993)
*Rachmaninov: Piano Concerto No. 2; Ravel: Piano Concerto in G major (1993)
*Robert Schumann: Piano Concerto; Richard Strauss: Burleske (1995)
*Brahms: Piano Pieces, Op. 116-119 (1996)
*Gershwin, Ravel: Piano Concertos (1997)
*Brahms: Piano Concerto No. 1, Op. 15 (1998)
*Beethoven: Piano Concerto No. 4; Piano Sonatas Opp. 109 & 110 (1999)
*Rachmaninov: Piano Concerto No. 2 (2001)
*Brahms: Piano Concerto No. 1; Richard Strauss: Burleske (2002)
*Beethoven: Piano Concerto No. 4; Schumann: Piano Concerto (2003)
*Credo (2003)
*Brahms: Fantasien; Intermezzi; Klavierstücke (2004)
*Chopin, Rachmaninov (2005)
*Reflection (2005)
*Hélène Grimaud plays Beethoven, Brahms, Gershwin and others (2006)
*Steinway Legends: Legends in the Making (2006)
*Beethoven: Piano Concerto No. 5; Piano Sonata No. 28 (2007)
*Portrait: Hélène Grimaud (2007)
*Bach: Transcribed (2008)
*Piano Essentials (2008)
*Mozart: Piano Concertos Nos. 19 & 23 (2011)
*Duo (2012)
*Brahms: Piano Concertos Nos. 1 & 2 (2013)
*Robert Schumann: Dichterliebe (2013)
*Mozart's Magical Night (2015)
*Water (2016)
*Memory (2018)
*The Messenger (2020)

## Lähteet

## Aiheesta muualla
*Viralliset sivut
*Il Giornale: Hélène Grimaud la miss pianoforte che balla coi lupi (Acquafredda, Pietro, 27.8.2005)
*Der Tagesspiegel: Griff nach den Sternen (Sakkas, Konstantin J., 13.1.2006)
*KlassikAkzente: Hélène Grimaud
Deadlock (Adastran albumi)

**Deadlock** on suomalaisen heavy metal -yhtyeen Adastran neljäs studioalbumi. Se julkaistiin vuonna 2015 levymerkillä Violent Journey Records.
## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* 
*
POFK Botev Vratsa

**Professionalen Obxtinski Futbolen Klub Bòtev Vratsa** () on bulgarialainen jalkapalloseura Vratsan kaupungista. Seura pelaa kaudella 2021–22 Bulgarian korkeimmalla sarjatasolla Efbet liga:ssa.

## Lähteet
Dixiecrat

**States’ Rights Democratic Party** eli **Dixiecrats** oli lyhytikäinen rotuerottelua kannattanut puolue Yhdysvalloissa. Ryhmä irtaantui Demokraattisesta puolueesta vuonna 1948 pitääkseen kiinni osavaltioiden omasta päätäntävallasta varsinkin rotuerottelun suhteen liittovaltion vastakkaisia pyrkimyksiä vastaan. Puolue osallistui vuoden 1948 presidentinvaaleihin. Heidän ehdokkaansa oli Strom Thurmond, joka sai vaaleissa koko maan kolmanneksi eniten ääniä ja neljässä osavaltiossa eniten (Louisiana, Mississippi, Alabama ja Etelä-Carolina). Puolueen edustajat palasivat pääosin demokraattiseen puolueeseen vaalien jälkeen.

Dixiecrat-nimityksen alkuosa viittaa Etelä-Yhdysvaltojen lempinimeen *Dixie*.

## Lähteet
Metsähallituksen retkikohteiden tunnukset

Tämä artikkeli on luettelo **[[Metsähallitus|Metsähallituksen]] ylläpitämien retkikohteiden tunnuksista**. Kaikilla Suomen kansallispuistoilla on omat tunnuksensa, joita käytetään mm. virallisissa yhteyksissä, alueesta kertovissa esitteissä sekä luontokeskusten matkamuistotuotteissa. Lisäksi osalla valtion retkeilyalueista sekä muista luontokohteista on vastaavia tunnuksia. Suurimman osan tunnuksista on suunnitellut Metsähallituksen graafikko Jari Kostet. Tunnukset on rekisteröity ja niiden käyttäminen vaatii sopimuksen Metsähallituksen kanssa.

## Kansallispuistojen tunnukset
Kansallispuistojen tunnusten aiheita ovat pääasiassa eläin- ja kasvilajit, mutta myös maisema- ja kalliomaalausaiheisia tunnuksia on suunniteltu.

## Valtion retkeilyalueiden tunnukset
Retkeilyalueiden tunnuksissa esiintyy kansallispuistojen tunnuksista poiketen myös ihmisiä ja ihmisen rakentamia rakenteita.

## Muiden retkikohteiden tunnukset
Myös muille retkikohteille on satunnaisesti suunniteltu tunnuksia.

## Entiset tunnukset
Osa tunnuksista on jäänyt pois käytöstä tai uudistettu niiden käyttöönoton jälkeen.

## Lähteet
Luettelo Albanian kansallispuistoista

Albaniassa on kaksi tiukasti suojeltua aluetta (IUCN:n luokka 1a) ja neljätoista kansallispuistoa (IUCN:n luokka 2).

## Lähteet
Amerikanhammasahven

**Amerikanhammasahven** (*Stenotomus chrysops*) on hammasahventen heimoon kuuluva pohjakala. Kalaa tavataan Atlantin valtamerellä ja Pohjois-Amerikan rannikoilla. Amerikanhammasahven kasvaa yleensä 25 senttimetrin mittaiseksi ja voi olla korkeintaan 46 senttimetrin pituinen. Kalalla on suuri taloudellinen merkitys. Lajin kuvasi tieteelle ensimmäisenä Carl von Linné vuonna 1766.

## Lähteet
Dark Half Rising

**Dark Half Rising** on suomalaisen metalli-yhtyeen Unshinen kolmas studioalbumi. Se on julkaistu 23. syyskuuta 2013 levymerkillä Massacre Records.

## Kappaleet
#
#
#
#
#
#
#
#
#
#
#

## Kokoonpano
* Susanna Vesilahti – laulu
* Harri Hautala – kitarat, kosketinsoitin
* Jari Hautala – kitarat
* Teemu Vähäkangas – basso
* Jukka "Stibe" Hantula – rummut

## Arvostelut
* Imperiumi: 7½/10

## Lähteet

## Aiheesta muualla
* 
*
Saara Lipsanen

**Saara Lipsanen** (s. 13. syyskuuta 1995 Lappeenranta) on suomalainen keihäänheittäjä, joka edustaa Lappeenrannan Urheilu-Miehiä. Hänen valmentajansa on Olavi Parjanen. Kolmiloikkaaja Simo Lipsanen on hänen kaksoisveljensä. 

Lipsanen saavutti Kalevan kisojen keihäänheitossa hopeaa vuonna 2018 sekä pronssia 2021 ja 2022. Hän karsiutui alle 23-vuotiaiden EM-kilpailujen loppukilpailusta sekä 2015 että 2017. Hän kilpaili aikuisten maaottelussa ensimmäisen kerran 2018. Parhaimmillaan hän on sijoittunut toiseksi Suomi–Ruotsi-maaottelussa 2021.

Lipsasen ennätys on Tampereen Kalevan kisoissa 2021 heitetty 57,90.

## Lähteet
Buis-les-Baronnies

**Buis-les-Baronnies** () on kunta eteläisessä Ranskassa Drômen departementissa Auvergne-Rhône-Alpesin alueella. Se sijaitsee Ouvèzejoen varrella noin 30 kilometriä Nyonsin kaupungista kaakkoon.

Buis-les-Baronnies on keskiaikainen linnoitettu kylä. Kylän keskustassa on aukio *Place des Arcades*, jonka keskellä on suihkulähde. Aukiolla järjestetään markkinoita. Arkadikäytävät ovat peräisin 1400-luvulta.

## Aiheesta muualla

## Lähteet
Balkan Bulgarian Airlines

**Balkan Bulgarian Airlines**  oli Bulgarian kansallinen lentoyhtiö, jonka kotikenttä oli Sofian lentoasema. Se perustettiin 29. kesäkuuta 1947 neuvostoliittolais-bulgarialaisena yhteisyrityksenä nimellä **TABSO** (, *Transportno-aviatsionno bǎlgaro-sǎvetsko obedinenie*, Bulgarialais-neuvostoliittolainen ilmakuljetusyhtiö). Se siirtyi kokonaan Bulgarian valtion omistukseen vuonna 1954, ja nimeksi vaihtui Balkan Bulgarian Airlines vuonna 1968. Parhaimmillaan se oli Itä-Euroopan toiseksi suurin lentoyhtiö.

Balkan Bulgarian Airlines yksityistettiin kesäkuussa 1999, kun Zeevi Group osti siitä 75 prosentin osuuden. Yhtiö ajautui tämän jälkeen talousvaikeuksiin ja joutui lopettamaan lentonsa kasaantuneiden velkojen vuoksi helmikuussa 2001. Lentoja jatkettiin vielä myöhemmin samana vuonna, mutta yhtiö meni lopulta konkurssiin lokakuussa 2002, kun sen suurimmat velkojat hylkäsivät sen pelastamiseksi tehdyn suunnitelman.

## Laivasto

Vuonna 2000 Balkan Bulgarian Airlinesin laivastoon kuului 44 lentokonetta.

* 3 Antonov An-12
* 6 Antonov An-24B
* 1 Antonov An-24RV
* 2 Boeing 737-300
* 3 Boeing 737-500
* 1 Iljušin Il-18
* 1 Iljušin Il-18D
* 3 Let L-410UVP-E
* 14 Tupolev Tu-154B
* 10 Tupolev Tu-154M

### Laivastohistoria

Toimintansa aikana TABSO ja Balkan Bulgarian Airlines käyttivät ainakin seuraavia lentokoneita ja helikoptereita.

## Kohteet
Vuonna 2000 Balkan Bulgarian Airlines lensi reittilentoja 43 kohteeseen Euroopassa, Lähi-idässä ja Afrikassa.

* 
** Amsterdam
* 
** Alger
* 
** Bahrain
* 
** Bryssel
* 
** Burgas
** Sofia
** Varna
* 
** Kairo
* 
** Madrid
* 
** Accra
* 
** Milano
** Rooma

* 
** Teheran
* 
** Tel Aviv
* 
** Wien
* 
** Belgrad
* 
** Ateena
* 
** Kuwait
* 
** Larnaka
* 
** Tripoli
* 
** Malé
* 
** Malta

* 
** Casablanca
* 
** Chișinău
* 
** Lagos
* 
** Varsova
* 
** Pariisi
* 
** Tukholma
* 
** Berliini
** Frankfurt
* 
** Colombo
* 
** Helsinki
* 
** Zürich

* 
** Kööpenhamina
* 
** Bangkok
* 
** Praha
* 
** Istanbul
* 
** Kiova
* 
** Budapest
* 
** Moskova
* 
** Abu Dhabi
** Dubai
* 
** Lontoo

## Onnettomuudet

## Lähteet

## Aiheesta muualla

* Balkan Bulgarian Airlinesin aikatauluja
Sainte-Euphémie-sur-Ouvèze

**Sainte-Euphémie-sur-Ouvèze** on kunta eteläisessä Ranskassa Drômen departementissa Auvergne-Rhône-Alpesin alueella. Se sijaitsee Ouvèzejoen varrella noin 31 kilometriä Nyonsin kaupungista kaakkoon.

Sainte-Euphémie-sur-Ouvèze on 1300-luvulla rakennettu linnoitettu kylä. Ranskan kuningas Ludvig XIII luovutti kunnan Monacon Grimaldeille korvauksena Napolin kuningaskunnan menettämisestä. Kunta kuului Monacolle Ranskan vallankumoukseen saakka. Kunnan elinkeinona nykyään on aprikoosien viljely.

## Aiheesta muualla

## Lähteet
Turun Taidehalli

**Turun Taidehalli** on helmikuussa 2019 yleisölle avattu visuaalisten taiteiden keskus Turun vanhassa kaupungissa. 

Vanhassa Raatihuoneen kiinteistössä toimiva Turun Taidehalli järjestää vaihtuvia nykytaiteen näyttelyitä. Näyttelytoiminnan lisäksi talossa on Turun Taidelainaamo, valokuva-aiheinen kirjasto sekä alueen kuvataiteilijoiden varattavissa oleva digitaalisen työn tila sekä kokoushuone PeriLab. Taidehallin 3. kerroksen juhlasali on vuokrattavissa kaupunkilaisille, yrityksille ja yhteisöille erilaisten tapahtumien ja juhlien pitopaikaksi.

Vanhan Raatihuoneen kiinteistö on vuokrattu Turun kaupungilta.
Päävuokralaisina toimivat Valokuvakeskus Peri ja Turun Taiteilijaseura. Taidehallin henkilökunta on päävuokralaisyhdistysten palveluksessa. 

## Lähteet

## Aiheesta muualla
*Turun Taidehallin verkkosivut
Jakob Pelletier

**Jakob Pelletier** (s. 7. maaliskuuta 2001 Quebec City, Quebec, Kanada) on kanadalainen jääkiekkoilija, pelipaikaltaan laitahyökkääjä, joka pelaa NHL-joukkue Tampa Bay Lightningin organisaatiossa. Pelletier on Calgary Flamesin varaus vuodelta 2019. 

Tammikuussa 2025 Flames kauppasi Pelletierin, Andrei Kuzmenkon, toisen kierroksen varausvuoron vuoden 2025 varaustilaisuudessa ja seitsemännen kierroksen varausvuoron vuoden 2028 varaustilaisuudessa Philadelphia Flyersiin vaihdossa Morgan Frostiin ja Joel Farabeen. 

Heinäkuussa 2025 Pelletier teki vapaana agenttina kolmivuotisen sopimuksen Tampa Bay Lightningin kanssa.

## Lähteet
I Am Not

**I Am Not** (tyyliteltynä **I am NOT**) on eteläkorealaisen Stray Kidsin debyytti-EP. Sen julkaisi JYP Entertainment digitaalisena ja fyysisenä versiona 26. maaliskuuta 2018. Albumi myi 54 733 fyysisistä kappaletta samassa kuussa.

Albumista julkaistiin kaksi fyysistä versiota: “I Am” ja “Not” versiot.

## Kappaleet

## Lähteet
Isabel Díaz Ayuso

**Isabel Díaz Ayuso** (s. 17. lokakuuta 1978 Madrid) on espanjalainen poliitikko. Ayuso on Madridin itsehallintoalueen aluejohtaja.

Ayuso opiskeli informaatiotieteitä ja erikoistui poliittiseen viestintään Madridin Complutense-yliopistossa. Hän on työskennellyt monissa viestimissä, erityisesti radiossa.

Ayuso liittyi keskusta-oikeistolaiseen Kansanpuolueeseen (*Partido Popular*)  vuonna 2005 Pablo Casadon ollessa Kansanpuolueen nuorisojärjestön (*Nuevas Generaciones del Partido Popular*) puheenjohtaja. Ayusoa pidetään Casadon läheisenä ystävänä.

## Lähteet
Astrala

__NOTOC__
**Astrala** on suomalaisen goottimetalli-yhtyeen Unshinen neljäs studioalbumi. Se on julkaistu 19. tammikuuta 2018 levymerkillä Rockshots Records.

## Kappaleet
#
#
#
#
#
#
#
#
#
#

## Kokoonpano
* Susanna Vesilahti – laulu
* Harri Hautala – kitarat, kosketinsoitin
* Jari Hautala – kitarat
* Teemu Vähäkangas – basso
* Jukka "Stibe" Hantula – rummut

## Arvostelut
* Imperiumi: 7½/10

## Lähteet

## Aiheesta muualla
* 
*
Michael Branch

**Michael Arthur Branch**, CMG (24. maaliskuuta 1940 Shrewsbury, Englanti – 17. kesäkuuta 2019 Langley, Kent, Englanti) oli brittiläinen kielitieteilijä ja yliopiston hallintomies.

## Opinnot
Branch opiskeli unkaria, ruotsia ja suomea Lontoon University Collegen Slaavilaisten ja Itä-Euroopan tutkimuksen koulussa ja suoritti siellä Bachelor of Arts -tutkinnon, minkä jälkeen hän vietti neljä vuotta tutkimustöissä Helsingissä. Tämän jälkeen hän suoritti loppuun filosofian tohtorin tutkinnon (Ph. D.). Hänen väitöskirjansa käsitteli Anders Johan Sjögreniä ja sen otsikko oli *A. J. Sjögren — Studies of the North*. Suomalais-ugrilainen seura julkaisi sen vuonna 1973. Branch osoitti, että Sjögren loi pohjaa suomalaisen identiteetin muotoutumiselle sekä raivasi tietä Elias Lönnrotille.

Tavallaan Branch omassa elämässään toisti Sjögrenin vaiheita: Sjögren oli köyhän suutarin poika mutta nousi Pietarin tiedeakatemian varsinaiseksi jäseneksi. Branch puolestaan oli itälontoolaisen palomiehen poika, joka nousi huomattavaan asemaan akateemisessa maailmassa.

## Akateeminen ura
Väitöksensä jälkeen Branch liittyi Slaavilaisten ja Itä-Euroopan tutkimuksen koulun opettajakuntaan ja vuonna 1977 hänestä tuli suomen kielen apulaisprofessori. Koko koulun johtaja hänestä tuli vuonna 1980, missä tehtävässä hän palveli vuoteen 2001 saakka. Vuonna 1986 hänestä tuli myös Lontoon yliopiston suomen kielen professori vuoteen 2001 saakka.

## Työ suomalaisen kulttuurin esiinnostajana
Yhdessä suomalaisten tutkijoiden kanssa Branch toimitti kaksi merkittävää kirjaa kansanrunouden alalta. *Finnish Folk Poetry. Epic* (1977) sisältää suomalaista kalevalatyyppistä narratiivista runoutta, ja *The Great Bear* (1983) suomalais-ugrilaista runoutta. Molempien kääntäjäksi hän sai brittiläisen runoilijan Keith Bosleyn.

Branch oli myös mukana uudistamassa *Books from Finland* -lehteä, joka esittelee suomalaista kirjallisuutta ja humanistista tutkimusta maailmalle.

Lisäksi Branch oli mukana Iitissä perustamassa A. J. Sjögrenin seuraa sekä osaltaan organisoi Iitissä pidettyjä kahta Sjögren-seminaaria.

Eläkevuosinaan Branch toimitti Sjögrenin matkakirjeitä julkaistavaksi, mutta tämä projekti jäi häneltä kesken. Sen sijaan toinen projekti, Sjögrenin matkapäiväkirjojen julkaisu Suomen kansalliskirjaston kautta yhteistyössä entisen ylikirjastonhoitajan Esko Häklin ja kielitieteiljä Marja Leinosen kanssa on tulossa valmiiksi.

Viimeisinä vuosinaan Branch kärsi julmasta sairaudesta, joka vei häneltä muistin.

## Kunnianosoituksia
*Order of St Michael and St George, Britannia, 2000.
*Suomen Leijonan ritarikunnan komentaja, 1980.
*Puolan tasavallan kunniamerkki ansiokkaasta työstä, 1992.
*Marianmaan ristin ritarikunta, Viro, 2000.
*Gediminaksen ritarikunta, Liettua, 2002.

## Lähteet
Pilvimerikaali

**Pilvimerikaali** (*Crambe santosii*, tunnetaan myös nimellä **palmanmerikaali**) on ristikukkaiskasvien heimoon kuuluvan merikaalien kasvisuvun monivuotinen laji. Se kasvaa Kanariansaarilla La Palmalla ja La Gomeralla kotoperäisenä eli endeemisenä.

Pilvimerikaalin on nimetty espanjalaisen kasvitieteilijä Arnoldo Santos Guerran mukaan. Hänen sukunimestään tulee lajin nimi *santosii* tieteelliseen nimeen. 

## Kuvaus
### Varsi ja lehdet
Pilvimerikaali on suurimpia lajeja merikaalien suvussa. Se voi kasvaa 4 metriä korkeaksi. Sen lehdet saattavat olla noin 50 senttimetriä pitkät, lehtilapa on kolmiomainen.

### Kukat ja hedelmät
Pilvimerikaalilla on harsu latvassa oleva kukinto, jonka halkaisija voi olla yli metrin. Sen kukat on pieniä sekä valkoisia, ja ne ovat kukinnossa yksittäin.

## Kasvupaikat ja levinneisyys
Pilvimerikaalia kasvaa Kanariansaarilla La Palmalla ja La Gomeralla laurisilvametsissä. Se on näiden saarien endeeminen laji. Sitä esiintyy vyöhykkeellä joka ulottuu 500 metrin korkeudesta 1&nbsp;200 metriin.

## Kuvia

Crambe santosii 002.JPG|Pilvimerikaalin kukka on valkoinen.
La Palma - Puntallana - LP-1 - Cubo de La Galga - Crambe santosii 06 ies.jpg|Kukat ovat harsussa kukinnossa
La Palma - Puntallana - LP-1 - Cubo de La Galga - Crambe santosii 04 ies.jpg|Pilvimerikaali ja kukinto on kasvin latvassa


## Lähteet
* 

### Viitteet

## Aiheesta muualla
* 
*
Evgenija Radanova

**Evgenija Radanova** (, s. 4. marraskuuta 1977 Sofia, Bulgaria) on bulgarialainen entinen kaukalopikaluistelija, ratapyöräilijä, olympiamitalisti ja maailmanmestari. Radanova saavutti urallaan kolme olympiamitalia. Salt Lake Cityssä 2002 hän saavutti hopeaa 500 metrillä ja pronssia 1 500 metrillä. Neljä vuotta myöhemmin Torinossa 2006 hän uusi 500 metrin hopean. Radanova osallistui olympialaisiin jo Lillehammerissa 1994 ja Naganossa 1998, mutta ei saavuttanut tuolloin mitaleja. Viimeisen kerran hän osallistui talviolympialaisiin Vancouverissa 2010. Radanova on osallistunut olympialaisissa myös ratapyöräilyyn Ateenassa 2004, jolloin oli sprintin 12. Radanova on myös moninkertainen maailman- ja Euroopan-mestari.

## Lähteet
Deadlock

**Deadlock** voi tarkoittaa seuraavia:

* deadlock, lukkiutuminen, tietojenkäsittelyssä tilanne, jossa kaksi prosessia eivät pääse etenemään, koska kumpikin odottaa toistaan
* *[[Deadlock (elokuva)|Deadlock]]*, John Åhmanin ja Elias Lehtisen vuonna 2007 valmistunut harrastelijatoimintaelokuva
* *[[Deadlock (vuoden 2021 elokuva)|Deadlock]]*, Jared Cohnin ohjaama yhdysvaltalainen toimintaelokuva vuodelta 2021
* *[[Deadlock (Manitoun albumi)|Deadlock]]*, Manitoun albumi vuodelta 2006
* *[[Deadlock (Adastran albumi)|Deadlock]]*, Adastran albumi vuodelta 2017
Iranin jääkiekkomaajoukkue

**Iranin jääkiekkomaajoukkue** edustaa Irania kansainvälisissä jääkiekko-otteluissa. Joukkue on ollut  Kansainvälisen jääkiekkoliiton IIHF:n jäsen vuodesta 2019 alkaen. Ennen jäsenyyttä sitä hallinnoi Islamic Republic of Iran Skating Federation -liitto.

Iranin jääkiekkomaajoukkueen päävalmentajana toimi saksalainen Christian Müller vuosina 2016–2017. Iran valittiin vuoden 2017 Aasian jääkiekon talvikilpailuihin. Jo etukäteen päätettiin, että joukkue hylätään kilpailuista sen vuoksi, että joukkueessa oli hyvin vähän Iranin kansalaisia. Joukkue sai siis osallistua kisoihin, mutta se ei pelannut turnauksessa virallisia otteluita, vaan hankki kokemusta pelaamalla ystävyysotteluita.

Teheranissa sijaitseva IceBox-kaukalo Iran Mall -ostoskeskuksessa on Iranin ensimmäinen viralliset mitat täyttävä jääkiekkokaukalo.

Vuonna 2022 Iranissa oli sata rekisteöitynyttä miesjääkiekkoilijaa ja kuusi jäähallia. Vuonna 2021 maalla ei vielä ollut sijoitusta jääkiekon maailmanrankingissa. Vuonna 2022 Iran otti osaa 4. divisioonan maailmanmestaruuskilpailuihin. Maa sijoittui viiden maan turnauksessa 2. sijalle. Kisojen jälkeen joukkue sijoitettiin ensimmäistä kertaa maailmanrankingiin, 56. sijalle, eli viimeiseksi. 

Yksi tunnetuimpia iranilaistaustaisia pelaajia on Mika Zibanejad, jolla on Ruotsin kansalaisuus ja jonka isä on iranilainen, äiti suomalainen. Hän on kuitenkin edustanut maajoukkuetasolla Ruotsia.

## Sijoituksia

### Maailmanranking

* 2022, toukokuu - 56.

### Maailmanmestaruuskilpailuissa

* 2022 - 4. divisioona, 2.

## Lähteet
Luettelo Viron kaloista

Tämä on **luettelo [[Viro]]ssa esiintyvistä [[kala|kalalajeista]]**. Sarakkeessa "lähde" on lähde sille että lajia tavataan Virossa.

## [[Nahkiaiskalat]] (Petromyzontiformes)

### [[Nahkiaiset]] Petromyzontidae

## [[Sampikalat]] (Acipenseriformes)

### [[Sammet]] (Acipenseridae)

## [[Sillikalat]] (Clupeiformes)

### [[Sillit]] (Clupeidae)

### [[Sardellit]] (Engraulidae)

## [[Lohikalat]] (Salmoniformes)

### [[Lohikalat|Lohet]] (Salmonidae)

## [[Kuorekalat]] (Osmeriformes)

### [[Kuoreet]] (Osmeridae)

## [[Haukikalat]] (Esociformes)

### [[Hauet]] Esocidae

## [[Ankeriaskalat]] (Anguilliformes)

### [[Ankeriaat]] (Anguillidae)

## [[Karppikalat]] (Cypriniformes)

### [[Särjet]] (Cyprinidae)

### [[Piikkinuoliaiset]] (Cobitidae)

### [[Imunuoliaiset]] (Balitoridae)

## [[Monnikalat]] (Siluriformes)

### [[Monnit]] (Siluridae)

## [[Nokkakalat]] (Beloniformes)

### [[Nokkakalat (heimo)|Nokkakalat]] (Belonidae)

## [[Turskakalat]] (Gadiformes)

### [[Turskat]] (Gadidae)

### [[Luikeroturskat]] (Phycidae)

## [[Piikkikalat]] (Gasterosteiformes)

### [[Piikkikalat (heimo)|Piikkikalat]] (Gasterosteidae)

## [[Putkisuukalat]] (Syngnathiformes)

### [[Merineulat]] Syngnathidae

## [[Ahvenkalat]] (Perciformes)

### [[Ahvenet]] (Percidae)

### [[Elaskat]] (Lumpenidae)

### [[Teistit]] Pholidae

### [[Kivinilkat]] (Zoarcidae'')''

### [[Tuulenkalat]] (Ammodytidae)

### [[Tokot]] (Gobiidae)

### [[Makrillit]] (Scombridae)

### [[Miekkakala|Miekkakalat]] (Xiphiidae)

## [[Simppukalat]] (Scorpaeniformes)

### [[Simput]] (Cottidae)

### [[Rasvakalat]] (Cyclopteridae)

### [[Imukalat]] (Liparidae)

## [[Kampelakalat]] (Pleuronectiformes)

### [[Piikkikampelat]] (Scophthalmidae)

### [[Oikeasilmäkampelat]] (Pleuronectidae)

## Lähteet
Leander Dendoncker

**Leander Dendoncker** (s. 15. huhtikuuta 1995 Passendale) on belgialainen jalkapalloilija, pelipaikaltaan puolustava keskikenttäpelaaja. Hän edustaa Primera Divisiónissa pelaavaa Real Oviedoa. Hän on pelannut Belgian maajoukkueessa 32 ottelua.

Dendoncker nousi RSC Anderlechtin edustusjoukkueeseen kaudella 2013–2014 ja pelasi Belgian pääsarjassa ensimmäiset ottelunsa kaudella 2014–2015. Hän pelasi neljän kauden aikana 125 liigaottelua ja teki niissä yhdeksän maalia. Hän voitti Belgian-mestaruuden kaudella 2016–2017 ja Belgian Super Cupin 2013. Hän pelasi Anderlechtissa Mestarien liigassa kymmenen ottelua. Eurooppa-liigassa hän pelasi 20 ottelua ja teki yhden maalin. Kaudella 2018–2019 hän pelasi lainasopimuksella Wolverhampton Wanderersissa 19 Englannin Valioliigan ottelua ja teki niissä kaksi maalia. Kesällä 2019 Wolverhampton osti hänet itselleen. Kaudella 2019–2020 Dendoncker pelasi joukkueensa kaikki 38 valioliigaottelua ja niistä 32 ottelua avauskokoonpanossa. Maaleja hän teki neljä. Eurooppa-liigassa Wolverhampton ylsi puolivälieriin ja Dendoncker pelasi kaikki kuusi karsintaottelua ja 11 varsinaisen liigan ottelua sekä teki maalin karsinnassa Torinoa ja alkulohkossa Beşiktaşia vastaan. Kaudella 2020–2021 hän pelasi 33 valioliigaottelua ja teki niissä yhden maalin. Kaudella 2021–2022 hän pelasi 30 valioliigaottelua ja teki niissä kaksi maalia. Hän pelasi elokuussa 2022 Wolverhamptonissa vielä neljä valioliigaottelua mutta siirtyi syyskuun alussa Aston Villaan, jossa hän pelasi kauden aikana 20 valioliigaottelua, niistä seitsemän avauskokoonpanossa. Syyskaudella 2023 hän pelasi kahdeksassa valioliigaottelussa, joista kerran avauskokoonpanossa ja teki yhden maalin. Konferenssiliigassa hän pelasi neljä ottelua. Kevätkauden 2024 hän oli lainalla SSC Napolissa, jossa pelasi yhteensä vain 24 minuuttia kolmessa Serie A:n ottelussa. Kaudella 2024–2025 hän pelasi lainalla entisessä seurassaan Anderlechtissa. Hän pelasi pudotuspelit mukaan lukien 30 Jupiler Pro Leaguen ottelua ja teki kaksi maalia. Eurooppa-liigassa hän pelasi kahdeksan ottelua. Hän siirtyi Primera Divisiónin Real Oviedoon ilmaissiirrolla kesällä 2025.

Dendoncker pelasi Belgian eri ikäluokkien juniorimaajoukkueissa 32 ottelua ja teki niissä kaksi maalia. Belgian A-maajoukkueessa hän pelasi ensimmäisen kerran kesäkuussa 2015 Ranskaa vastaan. Hän kuului Belgian joukkueeseen, joka saavutti MM-kilpailuissa 2018 pronssia. Hän pelasi MM-turnauksessa alkulohko-ottelun Englantia vastaan. Kesällä 2021 pelatuissa EM-kilpailuissa hän oli avauskokoonpanossa kahdessa ensimmäisessä alkulohko-ottelussa mutta pelasi sen jälkeen vain viime hetket neljännesvälieräottelussa Portugalia vastaan. MM-kilpailuissa 2022 hän pelasi avauskokoonpanossa ensimmäisessä alkulohko-ottelussa Kanadaa ja kolmannessa Kroatiaa vastaan. Dendoncker on elokuun 2025 loppuun mennessä pelannut 32 A-maaottelua, joissa 21 kertaa avauskokoonpanossa. Viimeksi hän on pelannut maajoukkueessa kesäkuussa 2023. Ainoan A-maaottelumaalinsa hän on tehnyt kesäkuussa 2022 Kansojen liigan ottelussa Puolaa vastaan.

## Lähteet
Morrow Bank

**Morrow Bank ASA** (entinen Komplett Bank, nimi muutettu 25.04.2023) on norjalainen digitaalinen pankki, joka tarjoaa rahoitustuotteita yksityisasiakkaille. Pankin tuotevalikoimaan kuuluvat kulutuslainat, luottokortit, talletustuotteet ja vakuutustuotteet yksityisasiakkaille Norjassa, Ruotsissa, Suomessa ja Saksassa. 

Pankki aloitti toimintansa maaliskuussa 2014 saatuaan Norjan viranomaisilta luvan pankkitoiminnan harjoittamiseen.

Pääkonttori sijaitsee Lysakerissa Norjassa lähellä Osloa. Vuonna 2017 pankki listautui Oslon pörssiin, ja nykyään sen tunnus on MOBA.

## Lähteet
Mello

**Mello** voi tarkoittaa seuraavia:

;paikkoja:
* Mello eli Mellonsaari, saari Puruvedellä Savonlinnassa

;henkilöitä:

* Anthony de Mello (1931–1987), intialainen jesuiittapappi ja psykoterapeutti
* Craig Mello (s. 1960), yhdysvaltalainen biologi ja professori, Nobelin lääketieteen palkinnon saaja
* Fernando Collor de Mello (s. 1949), Brasilian presidentti 1990–1992
* Ingeborg Mello (1919–2009), argentiinalainen kuulantyöntäjä, kiekon- ja keihäänheittäjä
* João Klauss de Mello (s. 1997), brasilialainen jalkapalloilija
* Marcelo Valle Silveira Mello (s. 1985), brasilialainen tietoturvahakkeri
* Ricardo Mello (s. 1980), brasilialainen tennispelaaja
* Sérgio Vieira de Mello (1948–2003), brasilialainen diplomaatti
* Sheila Mello (s. 1978), brasilialainen tanssija, näyttelijä ja malli

;muita merkityksiä
* Mello Yello, Coca Cola Companyn valmistama virvoitusjuoma.
Ryan Bennett

**Ryan Bennett** (s. 6. maaliskuuta 1990 Orsett) on englantilainen jalkapalloilija, pelipaikaltaan keskuspuolustaja. Hän on pituudeltaan 188-senttimetrinen. Hän on pelannut Englannin Valioliigassa yhteensä 111 ottelua Norwich Cityn ja Wolverhampton Wanderersin sekä lainasopimuksella Leicester Cityn joukkueissa. Hän edustaa kaudella 2023–2024 Englannin ykkösliigan Cambridge Unitedia.

Bennett aloitti liigauransa neljännen sarjatason eli kakkosliigan Grimsby Townissa kaudella 2006–2007. Hän siirtyi syksyllä 2009 Peterborough Unitediin, jota hän edusti mestaruussarjassa ja ykkösliigassa kolmena kautena. Alkuvuonna 2012 hän siirtyi Valioliigan Norwich Cityyn, jossa hän pelasi kuutena kautena 61 Valioliigan ja 39 mestaruussarjan ottelua; maaleja hän teki Valioliigassa kaksi. Kesällä 2017 Bennett siirtyi Wolverhamptoniin. Hän pelasi kaudella 2017–2018 mestaruussarjassa 29 ottelua ja teki niissä yhden maalin. Kaudella 2018–2019 hän pelasi Valioliigassa 34 liigaottelua ja teki niissäkin yhden maalin. Seuraavalla kaudella hän pelasi Wolverhamptonissa 11 liigaottelua ja siirtyi tammikuussa 2020 lainalle Leicester Cityyn, jossa hän pelasi viisi valioliigaottelua. Bennett pelasi kaudet 2020–2022 mestaruussarjaa Swansea Cityn joukkueessa. Hän teki tammikuussa 2023 sopimuksen ykkösliigassa pelaavan Cambridge Unitedin kanssa.

Bennett pelasi Englannin alle 18-vuotiaiden maajoukkueessa yhden ottelun ja alle 21-vuotiaiden maajoukkueessa kaksi ottelua.

## Lähteet
Matt Doherty

**Matthew James "Matt" Doherty** (s. 16. tammikuuta 1992 Dublin) on irlantilainen jalkapalloilija, pelipaikaltaan yleensä oikea puolustaja. Hän edustaa Englannin Valioliigassa pelaavaa Wolverhampton Wanderersia.

Doherty siirtyi vuonna 2010 Englantiin Wolverhampton Wanderersiin ja edusti seuraa siitä lähtien kymmenen vuotta lukuun ottamatta kahta lyhyttä lainapestiä skotlantilaiseen Hibernianiin ja englantilaiseen Buryyn vuonna 2012. Doherty pelasi ensimmäisen valioliigaottelunsa kaudella 2011–2012 mutta Wolverhamptonin putoamisen myötä hän pääsi esiintymään Valioliigassa seuraavan kerran vasta kaudella 2018–2019, jolloin hän pelasi joukkueen kaikki 38 liigaottelua ja teki niissä neljä maalia. Samalla kaudella hän pelasi Wolverhamptonin kaikki kuusi FA Cupin ottelua joukkueen yltäessä välieriin ja teki niissä neljä maalia: viime hetken tasoitusmaalin neljännen kierroksen ottelussa Shrewsbury Townia vastaan, kaksi maalia uusintaottelussa Shrewsburya vastaan ja avausmaalin tappiollisessa välieräottelussa Watfordia vastaan. Kaudella 2019–2020 Doherty pelasi 36 valioliigaottelua ja teki niissä neljä maalia. Hän teki Eurooppa-liigan karsinnassa maalin armenialaista Pyunik Jerevania vastaan ja pelasi Eurooppa-liigassa, jossa Wolverhampton ylsi puolivälieriin, kymmenen ottelua ja teki maalin portugalilaista Bragaa ja espanjalaista Espanyolia vastaan.

Doherty siirtyi elokuussa 2020 Tottenham Hotspuriin nelivuotisella sopimuksella. Hän pelasi seurassa 2,5 kauden aikana 44 valioliigaottelua, joissa hän teki kolme maalia, sekä kaksi Mestarien liigan ja seitsemän Eurooppa-liigan ottelua. Hän siirtyi tammikuun 2023 lopulla Atlético Madridiin, jossa hän pelasi kevätkauden 2023 aikana yhteensä vain 16 minuuttia kahdessa La Ligan ottelussa. Hän palasi Wolverhamptoniin ilmaissiirrolla kesällä 2023. Hän pelasi seuraavalla kaudella 30 valioliigaottelua, tosin vain yhdeksän avauskokoonpanossa, ja teki yhden maalin. Kaudella 2024–2025 hän pelasi 30 valioliigaottelua, useimmat keskuspuolustajana. Hän oii avauskokoonpanossa 25 kertaa ja teki kaksi maalia.

Doherty on pelannut Irlannin juniorimaajoukkueissa. Maaliskuusta 2018 alkaen hän on pelannut 52 ottelua Irlannin A-maajoukkueessa. Hän on ollut avauskokoonpanossa 43 kertaa. Marraskuussa 2019 hän teki maalin 1–1-tasapeliin päättyneessä EM-karsintaottelussa Tanskaa vastaan. Toisen maalinsa hän teki EM-karsinnassa Gibraltaria vastaan lokakuussa 2023 ja kolmannen Kansojen liigassa Bulgariaa vastaan maaliskuussa 2025.

## Lähteet
Pikkupuukiitäjä

**Pikkupuukiitäjä** (*Hemiprocne comata*) on puukiitäjiin kuuluva lintulaji. Lajia tavataan Kaakkois-Aasiasta.

## Koko ja ulkonäkö
Kooltaan pikkupuukitäjä kasvaa noin 15&ndash;17 cm pitkäksi. Päälaki, posket ja pitkien ja kapeiden siipien väritys on sininen. Silmien yläpuolella ja nokan alapuolella kulkee valkoinen juova. Korvien kohdalla on koirailla punaruskea ja naarailla musta täplä. Pikkupuukiitäjän selkä ja vatsa ovat ruskeat ja alaperä on valkoinen.  

## Levinneisyys ja elinympäristö
Pikkupuukiitäjää tavataan Thaimaasta, Malesiasta, Myanmarista, Bruneista, Borneolta ja Filippiineiltä. Laji elää metsissä ja metsien aukioilla. Sen ravintoa ovat lentävät hyönteiset. Pikkupuukiitäjän pesimiskausi kestää helmikuulta elokuulle. Laji rakentaa pienen kuppimaisen pesän oksalle. Naaras munii pesään yhden munan.

## Lähteet
Rumjana Neikova

**Rumjana Neikova** (, s. 6. huhtikuuta 1973 Sofia) on bulgarialainen entinen soutaja, olympiavoittaja ja maailmanmestari. Neikova kilpaili urallaan viisissä olympialaisissa. Ensimmäisen kerran hän oli mukana Barcelonassa 1992, jolloin hän oli mukana nelikossa. Neljä vuotta myöhemmin Ateenassa 1996 hän oli jo siirtynyt yksikköön, jolloin hän sijoittui sijalle 8. Ensimmäisen olympiamitalin Neikova saavutti Sydneyssä 2000, kun hän oli yksikön toinen. Ateenassa 2004 hän oli yksikön kolmas. Pekingissä 2008 Neikova voitti yksikön. Neikova saavutti myös kahdesti maailmanmestaruuden yksikössä (vuosina 2002 ja 2003). Hänllä on myös yksikön MM-hopea vuodelta 2008 ja MM-pronssi 1999. Kaksikossa hänellä on MM-hopea vuodelta 2005 ja MM-pronssi vuodelta 2009. Euroopan-mestaruuden Neikova voitti vuonna 2007 yksikössä.

## Lähteet
Valtteri Välimäki

**Valtteri Välimäki** (s. 24. huhtikuuta 1995) on suomalainen korkeushyppääjä, joka edustaa Uudenkaupungin Kenttäkarhuja. Hänen valmentajansa on Jouko Kilpi.

Välimäki sai vuoden 2019 Kalevan kisoissa pronssia korkeushypyssä. Sisäratojen SM-kilpailuissa hän on saanut hopeaa vuonna 2021. Aikuisten maaottelussa hän kilpaili ensimmäisen kerran 2016. Parhaimmillaan hän on sijoittunut toiseksi Tukholmassa 2017. 

Ennätyksensä 211 Välimäki hyppäsi Jyväskylän hallikilpailussa helmikuussa 2018. Ulkoradoilla hän on hypännyt parhaimmillaan 210 Saarijärvellä kesäkuussa 2018.

## Lähteet
Preeriakilli

**Preeriakilli** (*Fundulus sciadicus*) on amerikankillien (Fundulidae) heimoon kuuluva kalalaji. Edward Drinker Cope kuvasi sen tieteelle vuonna 1865. Preeriakilliä tavataan kotoperäisenä Yhdysvalloissa. Se viihtyy lauhkean vyöhykkeen 5–22 asteen lämpöisissä vesissä. Preeriakilli elää makeassa vedessä. Se on tavallisesti noin 5,1 senttimetrin mittainen ja voi kasvaa jopa 9 senttimetrin mittaiseksi.

## Lähteet
Piikkiakantti

**Piikkiakantti** (*Acanthus spinosus*) on akanttikasvien heimoon kuuluva kasvilaji. Sitä tavataan Etelä-Euroopassa. Kasvi kasvaa yleensä enintään 90 senttimetriä korkeaksi. Piikkiakantin kukat ovat purppuran värisiä.

## Kuvia

Tiedosto:Acanthus spinosus opening.jpg
Tiedosto:Acanthus spinosus leaf.jpg
Tiedosto:Acanthus spinosus 1zz.jpg
Tiedosto:Acanthus spinosus Montenegro.JPG


## Lähteet
Kreetanvalkku

**Kreetanvalkku** (*Cephalanthera cucullata*) on kämmekkäkasvien heimoon kuuluva kasvi. Lajin kuvasivat tieteelle ensimmäisen kerran Pierre Edmond Boissier ja Theodor von Heldreich. Kasvi on Kansainvälisen luonnonsuojeluliiton mukaan vaarantunut. Kreetanvalkku kukkii vaaleanpunaisin kukin.

## Lähteet
Siruetanat

**Siruetanat** (Arionidae) on yksi maakeuhkokotiloiden heimoista. Siihen luetaan 15 sukua. Suomessa tavattavia siruetanoita ovat punasiruetana (*Arion rufus*), espanjansiruetana (*Arion vulgaris*), keltajuovaetana (*Arion fasciatus*), lasilimaetana (*Arion circumscriptus*), metsäetana (*Arion subfuscus*), mustasiruetana (*Arion ater*), nystysiruetana (*Arion intermedius*), tarhaetana (*Arion hortensis*) ja valkokylkietana (*Arion silvaticus*).

## Heimoon kuuluvia sukuja
**[[Anadenulus]]*
**[[Ariolimax]]*
**[[Arion (suku)|Arion]]
**Binneya*
**Carinacauda*
**Gliabates*
**Hemphillia*
**Hesperarion*
**Magnipelta*
**Prophysaon*
**Securicauda*
**Udosarx*
**Zacoleus''

## Lähteet

## Aiheesta muualla
*University of Michigan, Animal Diversity Web (ADW): Arionidae
Isopiikkimakrilli

**Isopiikkimakrilli** (*Seriola dumerili*) on piikkimakrillien (Carangidae) heimoon kuuluva kalalaji. Sitä esiintyy maailmanlaajuisesti. Laji voi saavuttaa 190 senttimetrin pituuden, mutta jää usein noin metrin mittaiseksi. Painavin punnittu yksilö painoi 80,6 kilogrammaa ja vanhin tunnettu yksilö oli 15-vuotias.

## Lähteet
International Style

**International Style** () on arkkitehtuurin tyylisuunta, joka kehittyi Euroopassa ja Pohjois-Amerikassa 1920&ndash; ja 1930-luvuilla.

Termiä käytettiin ensinnä vuonna 1932 Henry-Russell Hitchcockin ja Philip Johnsonin esseessä *The International Style: Architecture Since 1922*.
Termiä sanotaan käytettävän Bauhaus-tyylin yhdysvaltalaisesta muodosta. Tyylilajin syntyyn vaikuttivat Walter Gropius ja Ludwig Mies van der Rohe, jotka pakenivat Yhdysvaltoihin natsien vaikutusvallan kasvaessa.

Tyylisuunnan edustajia:
* Walter Gropius
* Ludwig Mies van der Rohe
* J.J.P. Oud
* Le Corbusier
* Richard Neutra
* Philip Johnson
* Alvar Aalto

## Katso myös
* Funktionalismi
* Modernismi

## Lähteet
Raitaimunuoliainen

**Raitaimunuoliainen** (*Gastromyzon fasciatus*) on imunuoliaisten heimoon kuuluva makean veden kalalaji. Sitä tavataan Borneossa. Raitaimunuoliainen voi kasvaa jopa 7 senttimetrin mittaiseksi. Se elää nopeasti virtaavassa vedessä.

## Lähteet
Balkaninakantti

**Balkaninakantti** (*Acanthus hungaricus*, syn. *Acanthus balcanicus*) on akanttikasvien heimoon kuuluva kasvi. Se on kotoisin Balkanin niemimaalta, jossa se kasvaa endeemisenä. Balkaninakanttia viljellään monissa puutarhoissa Euroopassa ja Amerikassa. Balkaninakantti kasvaa yleensä 80 senttimetriä korkeaksi. Kasvi kukkii heinäkuusta elokuuhun. Kukat ovat väriltään purppuraisia.

## Kuvia

Tiedosto:Acanthus balcanicus 02.jpg
Tiedosto:Acanthus balcanicus 01.jpg
Tiedosto:Acanthus balcanicus.jpg
Tiedosto:Acanthus balcanicus fruits.jpg
Tiedosto:Acanthus balcanicus leaf.jpg


## Lähteet
Jaavanmedaka

**Jaavanmedaka** (*Oryzias javanicus*) on medakojen (Adrianichthyidae) heimoon kuuluva kala. Lajia pidetään akvaariokalana. Pieter Bleeker kuvasi lajin tieteelle vuonna 1854.

## Ulkonäkö ja koko
Jaavanmedaka näyttää vedessä läpikuultavalta. Laji on erittäin pienikokoinen, yleensä noin 3 senttimetrin mittainen. Suurinkin tavattu jaavanmedaka oli vain 4,5 senttimetrin mittainen.

## Levinneisyys ja elinympäristö
Lajia tavataan enimmäkseen Aasiassa, jossa se on levinnyt Indonesiaan, Singaporeen, Malesiaan ja Thaimaahan. Laji elää murto- ja makeassa vedessä. Jaavanmedakalle sopivin veden pH-arvo on 7,5–8,5 ja veden lämpötila 22–25 celsiusastetta.

## Ravinto ja elintavat
Jaavanmedakan ravintoa ovat alkueläimet, hyönteiset ja äyriäiset.

## Lähteet